text: 19-årig kvinde varetægtsfængslet for røveri
  21 juli 2015 kl. 10.11
  En 19-årig kvinde fra Varde er i dag blevet fremstillet i grundlovsforhør ved retten i Esbjerg sigtet for røveri og indbrud. Det skriver Syd- og Sønderjyllands Politi i en pressemeddelelse.
  Mandag formiddag overraskede en mand i Fåborg ved Årre kvinden i sit hus. Han fulgte efter kvinden og fik hende til at gå med ind, så han kunne ringe efter politiet.
  Da de var inde i køkkenet, greb kvinden imidlertid en kniv og truede manden. Det er derfor, hun er sigtet for røveri.
  Kvinden løb fra stedet, men blev anholdt et andet sted i byen. Hun nægtede sig skyldig, men dommeren valgte at varetægtsfængsle hende i fire uger. Hun kærede fængslingen.
  